- 1 John
- <
- 3
- >

3
God Natunatun
1 ✡Jn 1.12-13; 16.3God ana yabow it isat rara’at kwana’itin, ana yabow it isat ra’at, imih God it natunatun rouw ea’afit. It i anababatun God natunatunamih tamatar. Imih iti tafaram ana sabuw men hisu’ubit, na’atube God auman men hisu’ub. 2 ✡2Cor 3.18Are au ofonah, it i boun God natunatun tamatar. Baise men isat ibebeyan taso’ob gewas abisa boro isat namatar. Baise Keriso nanan ana veya’amaim it taso’ob, it boro i ana itininabe. Anayabin boro matatyan ana itinin mi’itube boro i na’atube tana’itin. 3 Isan imih sabuw iyab tibitumatum Keriso boro namatabir maiye, taiyuwih hinaya’asairih dogoroh sasouwin hinama Keriso na’atube.
4 Orot yait bowabow kakafin esisinaf, i God ana ofafar ea’astu’ub, imih ana ubar boro nab. Anayabin bowabow kakafinamaim ofafar ea’astu’ub. 5 ✡Jn 1.29; 1Pet 2.22-24; 1Jn 2.2Keriso ra’iy ata bowabow kakafih bobosairen i kwaso’ob, i aurin i kakafin en. 6 Imih sabuw iyab Keriso bairi tema’am boro men matan fufur bowabow kakafin hinasinafumih. Baise sabuw iyab matan fufur bowabow kakafin tisisinaf, anayabin Keriso men hi’itin o men hisu’ub.
7 Natunatu sabuw men hinikubibiruwi, orot yait ef gewasin esisinaf i ana ef gewasin, Keriso ana ef gewasin na’atube. 8 ✡Jn 8.44Orot yait matanfufur bowabow kakafin esisinaf i Demon natun. Anayabin Demon Mowan aneika bowabow kakafin sinaf. Imih God Natun re’er anayabin i abisa Demon biwa’an i gurusinamih raiy. 9 ✡1Jn 5.18Orot yait God Natun, i boro men matanfufur bowabow kakafin nasinafumih. Anayabin God naniyan anababatun i nati orot yan wanawanan ema’am. Imih boro men mar etei bowabow kakafin nasinaf, yabin i Tamah God. 10 Imih God natunatun naatu Demon natunatun hai itinin i bebeyan ta’i’itin. Orot yait men ef gewasin esisinaf, o tain men ebiyabuw nati orot i men God natunamih.
Kwaniyabowbonen
11 ✡Jn 13.34Tur aneika hiorereb kwanonowar i baiyabowbonen isan hio. 12 ✡Gen 4.8It men Cain na’atube tanasinafumih, anayabin i demon nowan. Aisim tain easabun? Anayabin abisa sisinaf i kakafin, baise tain ana ef i mutufurin, imih men Cain sisinafube kwanasinafumih. 13 ✡Jn 5.18-19Taitu, iti tafaram ana sabuw hinabifa’ifai men kwanakasiyomih. 14 ✡Jn 5.24Aki aso’ob morob aisnowah arabon yawas ana efamaim abatabat, anayabin taiti abiyabuwih. Orot yait men ebiyabow i morob ana efanika ema’am. 15 ✡Rev 21.8Orot yait tain ebifa’ifai i farumayan na’atube imih nati farumayan aurin yawas wanatowan wanawananamaim men ema’am.
16 ✡Jn 13.1; Gal 1.4Yabow ana ef aki iti’imaim aso’ob. Keriso ana yawas it isat i’inuw, imih it auman taituwat isah ata yawas tani’inuw. 17 ✡Deu 15.7Orot sawar wairafin tain itin ebi’akir baise baibaisin isan men ekokok, nati orot aurin God ana yabow men ema’am. 18 ✡Jas 2.15-16Natunatu yabow i men turawat namomon. Baise yabow i turobe ana itinin auman, saise yabow turobe namatar.
Koufair God Nanamaim
19 Ef iti’imaim it boro tanaso’ob it i anababatun turobe nowan. Naatu God nanamaim boro koufair tanab tanabat. 20 It dogorot wanawanan abisa kakafin esisinaf boro tanaso’ob, baise God i ra’at dogorot ata naniyan nasair. Imih abisa kakafin tasisinaf etei i so’ob.
21 ✡Hib 4.16Isan imih au ofonah, dogorot ana naniyan men nabi’afiyit, God nanamaim boro koufair tanab. Naatu abisa takokok isan yoyobanamaim tanifefeyan boro nitit. 22 Abisa isan tanifefeyan boro tanab, anayabin ana ofafar tabobosiyasiyar, naatu abisa tasisinaf i yan esisisir. 23 ✡Jn 6.29; 13.34Naatu iti i ana obaiyunen tur, Natun Jesu Keriso wabinamaim tanitumatum naatu taniyabowbonen, iyunit eo na’atube. 24 ✡1Jn 4.13Sabuw iyab God ana ofafar tebobosiyasiyar, God i wanawanahimaim ema’am, na’atube i wanawananamaim tema’am. Anayabin aki God Anun Kakafiyin biti’imaim a so’ob, God aki wanawananamaim ema’am.

- 1 John
- <
- 3
- >

✡3.1: Jn 1.12-13; 16.3

✡3.2: 2Cor 3.18

✡3.5: Jn 1.29; 1Pet 2.22-24; 1Jn 2.2

✡3.8: Jn 8.44

✡3.9: 1Jn 5.18

✡3.11: Jn 13.34

✡3.12: Gen 4.8

✡3.13: Jn 5.18-19

✡3.14: Jn 5.24

✡3.15: Rev 21.8

✡3.16: Jn 13.1; Gal 1.4

✡3.17: Deu 15.7

✡3.18: Jas 2.15-16

✡3.21: Hib 4.16

✡3.23: Jn 6.29; 13.34

✡3.24: 1Jn 4.13

© 2009 WBT